**Rendkívüli elnökségi ülés**

ELTE BGGyK HÖK

1097 Budapest, Ecseri út 3. A/61 Hallgatói iroda

2015. december. 1. 19:00

Sztrecsko Boglárka az ülést 19 óra 13 perckor megnyitja.

*Jelenlévők: 11 fő*

*Mandátummal rendelkezik: 6 fő*

Az EB képviseletében: Zatykó Nóra

Az Ellenőrző Bizottság megállapította, hogy az ülés határozatképes.

Jegyzőkönyvvezető: Zatykó Nóra

A napirend előzetesen kiküldésre került, változtatást Sztrecsko Boglárka javasol, amit az elnökség egyhangúlag elfogad. Ezáltal a 2. pontba kerül az Elnöki tisztségátadás, 3. napirendi pontként pedig felveszik a Kommunikációs referensválasztást.

**Előzetesen kiküldött napirendi pontok:**

1. Beszámolók
2. Gólyabál értékelés
3. Elnöki tisztségátadás
4. Kitárt Ajtók Ünnepe
5. Egyebek

**Módosított napirend:**

1. Beszámolók
2. Elnöki tisztségátadás
3. Kommunikációs referensválasztás
4. Gólyabál értékelés
5. Kitárt Ajtók Ünnepe
6. Egyebek
7. **Beszámolók**

Sztrecsko Boglárka beszámol arról az informális ELTE HÖK SKB ülésről, ahova már Horváth Eszter, kommunikációs referensi tisztségre pályázó hallgatótársa is vele tartott.

Az ELTE HÖK küldöttgyűlési ülésén a jelöltek közül mindenki megválasztásra került, a beszámolók is elfogadásra kerültek, továbbá a részönkormányzati Ellenőrző Bizottságok tájékoztatói is megfeleltek. A Fellebbviteli testület közalkalmazotti tagja Dr. Cseszregi Tamás lett, hallgatók közül pedig Zaránd Péter, Horváth Balázs és Csordás Péter került delegálásra. Az ELTE HÖK Alapszabály módosításai is elfogadásra kerültek.

*Tóth Emese*: tavasszal már indul a terepgyakorlatozó hallgatók által igénybe vehető támogatás.

*Márkus Mariann* elmondja, hogy a következő ELTE HÖK elnökségi ülésen az OMHV lesz napirenden, illetve a rektori kulturális pályázat egységes szempontrendszerét kell kidolgozni. Az elnökség nincs megelégedve, ezért szeretnének egy pontosabb változatot megalkotni. Kiss Edina elmondta, hogy rosszul áll a Karácsony Hőse kampány, eddig kevés a csomag. Sztrecsko Boglárka küldött ki levelet a dolgozóknak, hátha ők is csatlakoznak az adományozáshoz. A hétfői Dékáni Tanácson Dr. Papp Gabriellával azt beszélték, hogy maradjon a Tantervfejlesztési Munkacsoport hallgatói delegáltja Márkus Mariann. Ő ezt továbbra is szívesen vállalja, véleménye szerint ugyanis oda negyedévest célszerű delegálni. Ha a HÖK elnök és az elnökség is beleegyezik, akkor folytatná ezt a munkát. és amennyiben a szakirányos részekhez érnek, szeretne olyan végzős vagy harmadéves hallgatókat meghívni az ülésekre, akik az adott szakirányon tanulnak. Amennyiben az ülések időpontjai ütköznek majd a terepgyakorlatával, jelzi majd, hogy mégsem tudja vállalni.

*Kiss Brigitta* ESB ülésen vett részt. Elmondja, hogy a témahét előtt lesz egy témanap is, ami a vizsgaidőszak utáni regisztrációs hétben vagy az után lenne a témahét egy kis ízelítője. A programok között érzékenyítő játékok szerepelnének. Kunt Zsuzsanna lemondott a fogyatékosügyi koordinátori posztról, aki egy búcsúüzenetet is írt a HÖK részére. Arra kérte az elnökséget, hogy segítsen utódot ajánlani a helyére. Az elnökség erről ötletel.

*Tóth Emese:* KB ülés volt hétfőn, elbírálták az esélyes bizottsági tagok, a gólyabálon dolgozók és a gólyatánc oktatók pályázatait. Arról érdeklődik, hogy ki koordinálja a szelektív hulladékgyűjtést a Karon, ki felel a szemételhordásáért, ugyanis szükség lenne rá. Kiss Brigitta vállalja, hogy utánanéz ennek.

*Sztrecsko Boglárka*: a portás úr jelezte, hogy nem adja ki a másoknak az irodakulcsot, csak akkor ad ki kulcsot, amennyiben az előző visszakerült a helyére. Ezért kéri, hogyha valaki elhagyja az irodát, mindig zárja be és adja le a portán a kulcsot, ne vigye magával. Megkapta a gólyahajós kifizetésekkel kapcsolatos adatokat, hogy ki mennyit dolgozott. A dolgozók 500 Ft-os órabérrel lesznek kifizetve. Megbeszélte Rózsás Eszterrel, hogy küldenek mindenkinek egy köre-mailt arról, hogy mikorra várhatóak az összegek, amit egyszeri ösztöndíjként kapnának meg. A vizsgaidőszakban rendszerint lesznek elnökségi ülések, a fogadó órákat viszont engedi, hogy a tisztségviselők tömbösítve teljesítsék.

1. **Elnöki tisztségátadás**

A leköszönő és a megválasztásra került elnök aláírják az átadás-átvételi dokumentumokat.

1. **Kommunikációs referensválasztás**

*Horváth Eszter* részéről érkezett be pályázat, ismerteti a programját. Az elnökség tagjai kérdéseket intéznek Eszterhez, majd miután kifáradt a teremből, megvitatják a hallottakat. Ezután kiosztásra kerülnek a szavazócédulák. *Sztrecsko Boglárka* felkéri a szavazatszámláló bizottság tagjainak Zatykó Nórát, Márkus Mariannt és Herpai Júliát, amit a jelöltek és az elnökség is egyhangúlag elfogad. Az elnökség Horváth Esztert 6 igen, 0 nem és 0 érvénytelen szavazattal egyhangúlag megválasztja kommunikációs referensnek, ezáltal a mandátummal rendelkezők száma 6-ról 7-re emelkedik jelen elnökségi ülésen.

1. **Gólyabál értékelés**

*Tóth Emese* a ruhatárat koordinálta a bálon. Elmondja, hogy kevesebb fogast kaptak, mint amennyit ígértek, ennek ellenére minden rendben volt, a felmerülő problémákat megoldották. Horváth Eszter is alátámasztja, hogy Béni Kornél nagyon meg volt elégedve Tóth Emese munkájával.

*Margitai Anna:* a TTK HÖK nem engedte, hogy a BGGyK HÖK elnökségének tagjai beléphessenek a VIP részlegbe, viszont olyan emberek is bent tartózkodhattak, akik PPK-s és egyéb, akár volt tisztségviselők. Volt olyan, aki más nevén jelent meg, szerinte nem is lehetett volna meghívót átruházni, illetve gólyák is besétálhattak. A hangosítás a gömbaulában nem volt a legjobb, erre mások is panaszkodtak. A fűtött dohányzó pedig valójában nem volt fűtött.

*Horváth Eszter* szerint az infópult fölösleges volt, kevesen kértek tőlük eligazítást, és mindössze kétféle kérdés esetében: hol találják a ruhatárat és merre van a kijárat.

Csúszott a bál előtt lévő konferencia, ezért a bepakolás is késett, nagy volt a kapkodás. A különböző szervek között a kommunikáció is elcsúszott. A gólyatáncot oktatók a tánc helyszínéről még a táncot megelőző egy órában is különféle információkat kaptak más-más emberektől. A bálon dolgozók elmondják, amennyiben szükségük volt segítségre, mindig Horváth Tamást keresték, ő ugyanis mindig készséggel állt rendelkezésre, és higgadtan, okosan kezelte a felmerülő problémákat, tisztában volt a szervezés részleteivel.

*Herpai Júlia:* az első táncot követően nem került bemondásra Hegedüs Huba neve, aki vele együtt vett részt a Bárczis gólyatánc betanításában. Júlia többször is kérte, hogy a második táncot követően Huba nevét is említsék meg, de hiába.

A catering felelősök többek szerint nem végezték megfelelően a feladatukat, a dolgozók pedig nem voltak ellátva étellel, itallal, pedig több órát dolgoztak a helyszínen.

Lezárt területekre is be lehetett jutni.

1. **Kitárt Ajtók Ünnepe**

*Rózsás Eszter:* csütörtökön reggel 8-ra jönnek a bizottság tagjai dolgozni, szendvicseket készíteni. Vannak dolgok, amiket nem tudnak hamarabb megoldani, ilyen még a termek berendezése, és a pogácsák megvásárlása. A beosztások: két bizottsági tag a C/107 felelős, ők monitorozzák folyamatosan, minden rendben van-e. Wiesner Fanni és még egy tag a vendégeket fogja fogadni. Fontos, hogy az érkezők ne a C/105 felé legyenek irányítva, hanem a C/107 felől közelítsék meg az emeletet a hátsó úton, mert a C/105 előtt a vizsgázók miatt nagy lesz a tömeg. Ehhez már elkészültek az eligazítást szolgáló nyilak. A bizottság holnap jön berendezni a standok helyét. Két bizottsági tag váltásban állnak a civil szervezetek rendelkezésére, arról fognak gondoskodni, hogy étel és ital legyen előttük. Fontos, hogy Fornetti csak a C/107-be kerüljön, a szendvicsek elsősorban a civil szervezeteknek lesznek, de ha elfogy fent a fornettis pogácsa, oda is lehet majd vinni. Megvette az innivalókat és az előadók ajándékait. Nagy ásványvizek mennek a civil szervezeteknek, a kicsik pedig a C/107-be. Minden ajándékot összecsomagolt, programokra lebontva összerendezte az okleveleket, az asztalfoglalókat is kinyomtatta. Lesznek, akik árulnak, mások kiállítást fognak tartani. Megbeszélik, hogy az elnökség tagjai közül kinek milyen feladata lesz. Karbantartóknak is szólni kell, hogy ne mozdítsák el a berendezett tárgyakat. Fazekas Bianka és Kiss Brigitta az akadálymentességért fognak felelni. Jönnek gimnazisták is. Jelen lesz az ELTE Online és az ELTEvízió is. Kiss Brigitta szólt az esélyes bizottság tagjainak, hogy ők is jelenjenek meg. Voltak jelentkezők, akik azt írták, hogy az iskola elfogadja az arról szóló igazolást, hogy itt jártak a rendezvényen, ezért az eseményhez és az oldalhoz is ki kell írni, hogy lesz lehetőség igazolás kérésére, amit az irodában vehetnek majd át. Rózsás Eszter készít formanyomtatványt és nyomtat is előre néhányat. A kerekasztalon Perlusz Andrea lesz a moderátor. A C lépcsőfordulójában lesz vetítés, néma filmeket fognak játszani. A büfében meg kell kérdezni, hogy tudnak-e asztalt nélkülözni, amire rakhatnák a projektort. Ehhez hosszabbítót mindenképp biztosítania kell a HÖK-nek. Sokan jelezték, hogy tudnak maradni a rendezvény végéig, így lesz, aki pakoljon majd.

*Kiss Brigitta:* kiderült, hogy se Mikulás ruhája, se szaloncukra nincs annak a fiúnak, aki szeretne jönni a Karra osztogatni Mikulás ruhában a KAÜ-n. Az Alapítványa gondoskodik a szaloncukrokról, a ruháról viszont még nem tudjuk, honnan lesz neki, a HÖK sajnos nem tud ebben segíteni.

1. **Egyebek**

*Sztrecsko Boglárka*: Egy név maradt a karácsonyi borítékban, azt kapja majd Horváth Eszter. Aki Vajda Kittit húzta, mivel Kitti nem tud jelen lenni az ajándékozáson, Esztert fogja megajándékozni, ezzel teljessé válik a Bárczi HÖK-ös ajándékozás.

Sztrecsko Boglárka az ülést 20 óra 57 perckor lezárja.

BGGYK HÖK elnök EB elnök

Jegyzőkönyvvezető